정조 16년 · 목
刑曹啓言今六月二十一日中部閑良尹繼殷白活內同生兄再殷再昨日與徐元儒裵景輝等起鬧相鬪於元儒之家大叚被傷昨日身死乞覈正犯如法償命云初檢官該部都事南鶴玄檢狀內實因被打致死被告人徐元儒招今月十九日裵景輝與尹再殷同來而仍與渠及再殷偕往廣通橋林永祿家買酒同飮出來之際不知何許人以木推打渠笠子故急走而避次打景輝景輝走避又打在後之再殷再殷亦爲走避至於立廛屛門三人相逢偕往渠家止宿而渠則入宿內間景輝宿於行廊再殷宿於門內鋪板上翌曉出見則景輝已爲睡覺再殷則猶爲熟睡鼻息搖身覺之終不起動故雇人擔舁使茅祥儒率置於渠之四寸尹殷一家矣移時後尹繼殷擔舁其兄而來故謂以汝兄置於景輝家則可也而何置吾家乎云則繼殷拂手而去故渠又使弟移送於景輝家矣人定時景輝擔舁已死之再殷置於渠家之際刑差來到渠及景輝捉去仍囚云裵景輝招今月十九日往徐元儒家則尹再殷在於元儒之家前三人同往廣通橋酒家各飮一杯後出門之際時已犯鍾不知何許人從後打渠故走避于立廛屛門則徐元儒尹再殷同在一處與之同往元儒家元儒則入內渠及元儒婢夫宿於行廊再殷臥於門內鋪板上翌曉元儒出來而再殷鼻息如引鉅聲故渠謂元儒曰此人鼻息如是危懍某條舁送于其家云則元儒使其弟祥儒擔舁送于其兄家而渠則還家祥儒擔置再殷於渠家故謂以繼殷已置於汝家則抑以何故置於吾家乎仍又擔置于元儒家矣刑吏推捉渠及元儒仍囚於典獄故尹再殷致死根因不得知之云看證林永祿招居在廣通橋賣酒資生矣今月十九日黃昏時裵景輝徐元儒尹再殷等偕來飮酒之際越邊酒家使喚兒向裵哥索酒價則裵哥不給酒價從又叱辱俄而私奴非邊伊來謂裵哥曰不給酒價而及爲叱辱何也云則裵哥執非邊伊之上吐將欲相爭之際家中諸人極力挽解非邊伊先爲出去徐裵尹三人隨後出去俄聞門外喧聒之聲意以爲裵哥與非邊伊相鬪而時已臨鍾汨於收拾器皿初未出見得聞過去人之言則厥漢三人大叚被打云看證高象伊招今月十九日人定時非邊伊以長作杖木敺打裵景輝等三人而二人急走一人顚仆而起走則非邊伊連爲追打仆地者數三次日已昏黑故不知被打人之誰某云正犯奴非邊伊招裵景輝所負酒價二錢四分終不備送而今月十九日裵哥與徐元儒尹再殷偕來林哥酒肆故使妻娚莫金索其酒價則裵哥及爲叱辱渠又往推酒價則景輝言內不報何關云而叱責執䯻則林哥諸人極力挽解故渠乃出來而紙廛前路得尺餘之長作木先打景輝之背與之相閧之際自爾紛拏混打再殷之背而人定已下故捉杖歸家云覆檢官漢城主簿洪旭浩檢狀內實因被打致死正犯奴非邊伊招逐往裵哥於紙廛前路一次打背則景輝卽地顚蹶更欲揮打之際景輝起身逃走故渠亦歸家云正犯奴非邊伊招手持長作木追逐裵哥等三人向打裵哥則裵哥旋卽避身裵哥之同行一人被打顚仆諦視其面則元非裵哥乃是別人故仍爲棄杖而歸勿論一打再打再殷之致死實由於渠之手杖則到此地頭焉逭償命之律云酒家宿逋在於裵景輝而及當非邊伊之來索也直加執䯻叱辱激起一層憤怒乃於三人之出門也有此一場滾打而非邊伊不欲區別誰某惟以洩憤爲意尹再殷橫死其杖藉使犯者無殺心於再殷不問彼此恣意敺打以快其憤則其殺越人命之罪實無輕重於裵生尹死之間而初以一打景輝之說欲掩敺殺再殷之跡及其行檢也景輝曾無一點傷處再殷已著要害痕損則其粧撰掩諱之計終莫能售奸獄理到此渠無掉脫之路遂以一打承款不可不嚴訊得情以爲如法償命之地徐元儒裵景輝雖無手犯之跡實爲罪魁亂本更加嚴刑以爲懲礪之地至於檢案中當覈而不覈不當問而問不可置而不論請當該初檢官南鶴玄令該府拿處敎曰非邊伊之打殺尹再殷一款渠旣承款於初檢更又輸情於曹招則不必復事盤覈斯速具格捧結案渠之本心未必在於欲殺無係關之再殷而手勢混及行兇明白莫曰打憎蠅誤打姸蠅亦莫曰設魚網鴻悤見罹尹哥之枉死裵漢之走免各在渠幸不幸何足有輕重於非邊伊償死之斷案乎過誤二字非所可論近來京獄殺越之類推治太緩究竟無期此後除尋常惕念擧行其餘條件竝依允所謂裵景輝事乃由渠死則在他渠亦有人心則其所報憤卽當然底腔血而報之不足及懷指東指西依俙淟涊之計者情狀萬萬痛惡各別嚴刑不但初檢官南鶴玄覆檢推案糢糊亦莫甚該檢官洪旭浩推考鶴玄則一時拿處無益於諳律爲先後重推考大明律一秩限臘月旬前成訟後草記則當試講萬一居不更當定限誦習而突誦前無得移擬於京外職事分付銓曹大明律及無冤錄各一件印給各部使之涉獵慣通當與刑漢郞時或召見考其讀律勤慢以此知悉○咸鏡監司金憙狀啓以爲德源府囚推罪人尹突山辛亥正月十五日足踼同里李采同第二日致死初檢官文川郡守洪樂淵檢狀內實因被踼致死屍親李己伊金招今月初十日出往元山場市歸到尹突山門前則渠兄采同與突山以魚價五分錢未推事互相爭閧突山者或踢胷膛或踼閬阜渠兄昏窒仆倒不省人事故擔負歸家至於末由救生同日初更負置於尹突山家翌日果爲致命云正犯尹突山招初十日自場市歸家逢着李采同於門外而采同以魚價錢五分尙未報給萬般詬辱故仍執采同項底互相爭鬨之際采同義兄朱㗡卜適見其狀鮮鬪率往渠家矣初更自里中拘囚而翌朝渠子海東來言去夜李己伊金擔負渠兄臥置吾家仍爲致命云覆檢官德源府使趙啓檢狀內實因被踢致死正犯尹突山更招與采同相鬪之時只以執衿之拳用力猛築而已實無足踢之事而傷處不在嗓下在於胷膛實未知其委折當日果爲飮酒過醉酒中之事有未記得云干證金召史招病臥房中相鬪光景雖未目見一室隔壁之事豈無參聞之事乎當日午間采同來到突山家以五分錢當給不給事互相言爭仍有扶執鬪鬨之聲時聞采同痛楚之聲翌日天明後外間騷擾采同命絕云突山之妻拍手號泣而言曰采同今已致死將若之何云而亦無目見之事云謹按此獄肯綮專在於胷膛腎囊之傷痕狼藉而相鬪在於昨暮殞命在於翌朝則其爲被踢致死的實無疑突山之抵死不服雖在於足踢一款相鬪之事旣未隱諱以拳猛築又是渠言則常漢之乘憤鬪鬨者豈有只以拳築不以足踢之理乎且醉中之事或未記得云則何不幷與拳築而不能記得獨未記得其足踼乎意謂只云拳築則獄情稍輕敢以窘遁之說欲爲死中求生之計情節巧惡依前嚴訊期於取服北淸府囚推罪人姜召史壬子四月十四日刃刺宋世春卽日致死初檢官北靑府使申光祐檢狀內實因被刺致死屍親李用坤招異姓四寸宋世春傭役於朴東伊家矣今月十三日被刺於朴東伊妻姜召史處仍爲致死云正犯姜召史招宋世春率育使役今爲八年而世春索有狂疾時時發作當日前症復發持刀跳踉之際刃入於右肋只爲活我之說故驚遑扶入房中良久乃絕云覆檢官洪原縣監丁志元檢狀內實因刃刺致死正犯姜召史更招前供果非實事世春數年以來每欲作奸伊日與世春同坐後庭刀剪狗肉之際世春猝欲作奸故取剪肉之刀刺殺的實更招昨年歲前不能牢拒世春之强脅果有許情之事更招旣犯大辟死日將迫不知何以則爲好而且怯於嚴威亂招自出以歲前交奸之說納招而實情則初無歲前交奸而伊日世春倅發不意之計故忿頭持刀刺殺果爲的實云謹按此獄之被刺致死不待姜女之直招而灼然可知但其行兇委折必有實般實狀而以渠所犯之至重陰幸干證之無人一邊以刃刺自服一邊以强劫爲說陰然歸罪於死者疑亂其獄情萬萬奸巧依前嚴訊期於得情咸興府囚推罪人嚴老味壬子四月二十二日足踢金荊寶第二日致死初檢官咸興兼任中軍李殷昌檢狀內實因足踢致死屍親金尙允招渠父嗜酒與嚴哥隔籬居生矣昨日渠修理後門次由入兩家壁籬間之際折傷嚴哥之抹木因此相詰而渠父醉坐房中聞嚴哥辱說發怒作言汝以古驛洞中見逐之人有何言說云云矣移時嚴老味嚴小得突入房中扶曳渠父以古驛見逐事明言之說無數威喝打頰扷鬚老味之叔尙直自外而來極力敺打俄頃率其老味小得擧燭復來如前敺打又以穢物塗口渠父氣息奄奄二十一日致死云干證金奉乭招內嚴老味等逼坐荊寶之側多端言詰故渠亦勸鮮矣老味之叔尙直忽然來到曳出荊寶或扷鬚或打頰而已別無敺打足踢之擧致死委折全然不知云干證都啓恒招內聞嚴尙直與金荊寶有所詰難率姪往鬪急往荊寶家則尙直荊寶多般詰難之際老味忽持穢物以塗荊寶之口故挽鮮以歸云正犯嚴老味招內伊日金荊寶以無端敗倫之說侵辱故不勝憤惋與小得同往欲爲質問則荊寶方在泥醉故坐待酒醒矣堂叔尙直來問汝等胡爲來此以荊寶亂言之事說道則渠叔見其醉狀禁止歸家及其末梢抱出庭中欲爲扷其鬚髮穢物納口則左右挽止故亦不得犯手敺踢實爲曖昧云覆檢官定平府使鄭麟采檢狀內實因足踢致死干犯嚴尙直招內聞老味等以被辱於金荊寶而詰難爲其止鬧卽往荊寶家呼兒輩曰汝等問其言根否相率歸家及其再往憤心難抑指荊寶一場叱責如是之際老味之捽曳拔鬚納穢口中等擧措未及禁止烏得免同惡相濟之律乎云謹按此獄咽喉之下心坎之間傷痕狼藉殞命在於半夜之內其爲被踢致死明若觀火老味以年壯之漢挾族黨之盛荊寶則老而無力勢又孤單老味之突入房內捽出庭中拔毛批頰口塗穢物惟意所欲當此之時或蹴或踏或敺或踢不問可知渠雖抵賴情節無疑依前嚴訊期於得情○刑曹回啓以爲尹突山獄事傷痕旣著於要害猛築且發於渠供而金召史隔壁之聽亦足爲證左則采同之被殺於突山更無可疑而以飮酒遇醉或未記得等語依俙說去者情狀兇頑嚴訊取服斯速償命斷不可已姜召史獄事宋世春之致命不能旋踵姜召史之行兇一辭自服則成獄償命更無可疑而初則曰狂疾末乃曰被其强劫而刺殺情節終不究得狂疾有無宜卽辨質而更不盤覈强劫虛實亦宜査問而仍不究詰已不免疏忽一獄肯綮專係實因而初檢則曰被刺覆檢則曰刃刺兩檢所論語意不同請兩檢官推考更加嚴覈以爲具獄稟處之地嚴老味獄事拔鬚批頰污物納口等擧措俱是老味所爲則荊寶之死於老味之手更無可疑而茅其踢打情節終未畢露金奉乭都啓恒等俱以公證亦不明言者顯有右袒之隱情而更不究覈已非嚴獄體之道兩檢實因之足踢懸錄便是未究之案道臣跋辭之蹴踏敺踢不問可知云者不免臆逆之論請道臣及兩檢官推考足踢實狀更爲嚴覈啓聞後稟處敎以卿之回啓無不切是幷依施而道啓與曹跋粗細太相及該道臣推考姜嚴兩案斯速査問事分付